Tuesday, November 27, 2007
Foto-Foto kenangan
"Picture paints a thousand words" ujar bubuhannya Fauzi (unda sengaja kada menyambat ngaran suku ... kena urang di luar L'DOCK bisa tesinggung ... jangan-jangan kena jadi masalah SARA, padahal kita begegayaan sesama L'DOCK) . Unda hari Sabtu lalu membongkar-bongkar foto lawas, nah tedapat pulang foto-foto bubuhannya waktu di Malang, ada Nanang, Ian, Wandra. Kemudian waktu nginap di rumah Agung di Wisma Tropodo bahari, tedapat jua foto Wiwid dan Umar Budi (kalo kawal nang ini anak Bio - wayah ini sudah jadi Dokter ...coba cek di http://profiles.friendster.com/18289495 ... bujur kadalah atau lain urang??) Jadi bujur jua bahwa sebuting foto itu bisa beisi banyak kesah. Sama jua waktu unda melihat-lihat lagi Foto dengan bubuhan L'DOCK di Jakarta (Irfan, Rudi,Ade) - waktu itu kesahnya unda lawan Agung nekat tulak ke Jakarta bulan Desember 87, saking kepinginnya melihat Monas ( he he he... dasar anak dusun) padahal kedada duit. Duit di kantong cuma 100 rb-an , ke Jakarta naik kereta api -tiketnya waktu itu kalo kada salah 7 ribu. Umaa ay, kaya naik kereta ayam, mana panas .. mana pengap, kada kawa guring, cuma ngarannya anak kost semunyaan serba pas-pasan ... menjalani derita itu hayu aja .. jar kekanakan wayah in Enjoy aja ha ha , pokoknya kada tebayang penderitaan sepanjang jalan. Waktu sudah sampai di stasiun Gambir, kondisi sudah lusuh kada keruan, semalaman kada karuan guring mana keuyuhan ... tapi pas telihat pucuknya Monas matan Gambir ... umma .. hilang segala derita .. hua ha ha ha ... pokonya kesah-kesah nang kaya ini bujur-bujur manis kalo diingat wayah ini.
Matan Gambir, unda lawan Agung nekat mencari alamat Rudi, waktu itu tujuannya ke terminal Kalideres . Kada membawa peta, mana buta situasi Jakarta ... ikam2 tahu kada referensi yang unda & Agung gasan menjelajah Jakarta??? Modalnya cuma buku novel Lupus!!!! Ha ha ha bujur-bujur nekat, kada kalah kalo lawan BONEK wayah ini.
Nah lain lagi kalo melihat foto di atas, waktu itu kost di Wisma Murdjani, lagi trend nya baca Kho Ping Ho sampai 3 hari 3 malam kada guring , lainnya menggawi tugas pang. Nah pas subuh2 kita kelaparan lalu ay menggoreng sanggar di kamar kawal jua ngarannya Ayi - anak Jakarta, kebujuran kawal ni tajir urangnya dan kada pelit, jadi kamarnya jadi markas. He he jadi ingat Cak Suroto yang jaga Murdjani, ingat jua lawan Pak Jono - bapak kos ... kaya apa kabar urang itu wayah ini lah, mudah-mudahan sehat wal afiat. Makanya unda tagih bubuhannya nang beisi foto2 lawas, kirim ke unda, kena kita share di L'DOCK ini biar bubuhan nang lain bisa melihat jua. Foto keluarga nang hanyar jua kada papa ... unda tunggu nah kirimannya.
Wassalam
Matan Gambir, unda lawan Agung nekat mencari alamat Rudi, waktu itu tujuannya ke terminal Kalideres . Kada membawa peta, mana buta situasi Jakarta ... ikam2 tahu kada referensi yang unda & Agung gasan menjelajah Jakarta??? Modalnya cuma buku novel Lupus!!!! Ha ha ha bujur-bujur nekat, kada kalah kalo lawan BONEK wayah ini.
Nah lain lagi kalo melihat foto di atas, waktu itu kost di Wisma Murdjani, lagi trend nya baca Kho Ping Ho sampai 3 hari 3 malam kada guring , lainnya menggawi tugas pang. Nah pas subuh2 kita kelaparan lalu ay menggoreng sanggar di kamar kawal jua ngarannya Ayi - anak Jakarta, kebujuran kawal ni tajir urangnya dan kada pelit, jadi kamarnya jadi markas. He he jadi ingat Cak Suroto yang jaga Murdjani, ingat jua lawan Pak Jono - bapak kos ... kaya apa kabar urang itu wayah ini lah, mudah-mudahan sehat wal afiat. Makanya unda tagih bubuhannya nang beisi foto2 lawas, kirim ke unda, kena kita share di L'DOCK ini biar bubuhan nang lain bisa melihat jua. Foto keluarga nang hanyar jua kada papa ... unda tunggu nah kirimannya.
Wassalam
Diposting oleh L'DOCK Admin di 21:23
No comments:
Subscribe to: Post Comments (Atom)
Kalo handak melihat sebuting-sebuting secara manual, tekan tombol STOP, lalu tekan panah ke kiri/kanan atau klik langsung di foto frame nang halus-halus di bawahnya
_______________________________________________________________
_______________________________________________________________
eng_Latn ind_Latn bjn_Latn bjn_Latn bjn_Latn ace_Latn bjn_Latn bjn_Latn ace_Latn zsm_Latn eng_Latn eng_Latn bjn_Latn unk unk